[{"text_idx": "#000003", "text": "Indoneesia ja Malaisia lubasid vo\u0303idelda palmio\u0303li diskrimineerimise vastu"}, {"text_idx": "#000005", "text": "Indoneesia ja Malaisia liidrid lubasid u\u0308hiselt vo\u0303idelda palmio\u0303li diskrimineerimise vastu. Euroopa Liit tahab palmio\u0303li kasutamise 2030. aastaks lo\u0303petada, kuna seda seostatakse metsade maharaiumisega arengumaades. Mo\u0303lemad riigid on palmio\u0303li suurtootjad."}, {"text_idx": "#000006", "text": "Esmaspa\u0308eval lubasid Indoneesia ja Malaisia liidrid teha koosto\u0308o\u0308d, et vo\u0303idelda palmio\u0303li diskrimineerimise vastu. Mo\u0303lemad riigid on u\u0308hed maailma suurimad palmio\u0303li tootjad. Euroopa Liit on vo\u0303tnud sihiks keelustada palmio\u0303li kasutamine 2030. aastaks, kuna seda seostatakse metsade maharaiumisega arengumaades."}, {"text_idx": "#000007", "text": "Indoneesia president Joko Widodo, kes on tuntud ka Jokowi, lubas, et mo\u0303lemad riigid vo\u0303itlevad palmio\u0303li diskrimineerimise vastu ja tugevdavad palmio\u0303li tootvate riikide no\u0303ukogu raames koosto\u0308o\u0308d, vahendas Reuters."}, {"text_idx": "#000008", "text": "Malaisia peaministri Anwar Ibrahimi jaoks oli tegu esimese va\u0308lisreisiga alates ametisse valimisest novembris. Anwar ja Jokowi kirjutasid alla kaheksale koosto\u0308o\u0308memorandumile, mis katsid laevandust, ekspordi rahastamist, roheenergiat ja akuto\u0308o\u0308stuse arendamist."}]